นายกรัฐมนตรี ชื่นชมคณะครูและผู้บริหารจากโรงเรียนวัดนวลนรดิศที่สร้างชื่อเสียงให้กับสถาบัน
คณะครูและผู้บริหารจากโรงเรียนวัดนวลนรดิศ นำนักเรียนที่สร้างชื่อเสียงในด้านต่างๆ เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ทำเนียบรัฐบาล และในฐานะศิษย์เก่ารุ่นที่ 77 นายกรัฐมนตรี ได้กล่าวสร้างแรงบันดาลใจ ชื่นชมความสำเร็จที่ศิษย์ปัจจุบันได้สร้างชื่อเสียงให้กับสถาบัน ทั้งเรื่องการเรียน กีฬา ดนตรีและเทคโนโลยี ถือเป็นผู้มีความสามารถหลากหลาย ขอให้รักษาความดี ความตั้งใจและช่วยกันสร้างชื่อเสียงให้กับโรงเรียนและครอบครัว รวมทั้งพัฒนาตนเองเพื่อเป็นทรัพยากรมนุษย์ที่ดีในอนาคต พร้อมฝากด้วยว่าขณะนี้พลังโซเชียลรุนแรง ต้องมีวิจารณญาณว่าอันไหนจริงหรือไม่จริง ดีหรือไม่ดี ไม่อยากให้สร้างความขัดแย้งไปเรื่อยๆ เพราะอันนี้คือ สิ่งที่เป็นอันตรายต่อประเทศ ขณะเดียวกันขอฝากเรื่องชาติ ศาสนา พระมหากษัตริย์ ที่อยู่คู่ประเทศไทยมายาวนาน ถ้าทำสิ่งเหล่านี้ได้ เป็นคนดีของพ่อแม่ เป็นคนดีของโรงเรียน เป็นคนดีของประเทศชาติ จะประสบความสำเร็จหมดทุกคนนอกจากนี้ นายกรัฐมนตรี กล่าวอวยพรเนื่องในเทศกาลปีใหม่ วันเด็กและวันครู ให้มีสุขภาพแข็งแรง ประสบความสำเร็จในสิ่งที่หวังตั้งใจทุกประการ ขอให้โชคดีและต้องระมัดระวังโควิด-19 ด้วย